Diari Oficial de la Generalitat Valenciana


Sumari del DOGV 6211, del 22-02-2010 (2010/1540)

RESOLUCIÓ de 18 de desembre de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció del segon dels tres trams i de l'actuació complementària de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia - ST l'Olleria - ST Alcoi, s'aprova el projecte d'execució i es declara, en concret, la seua utilitat pública, en els termes municipals de l'Alcúdia de Crespins, Canals, Montesa i Moixent, província de València. Expedient: ATLINE /2009/207/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6211

Data del DOGV
:   22-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1540


Data del document
:   18-12-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 18 de desembre de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció del segon dels tres trams i de l'actuació complementària de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia - ST l'Olleria - ST Alcoi, s'aprova el projecte d'execució i es declara, en concret, la seua utilitat pública, en els termes municipals de l'Alcúdia de Crespins, Canals, Montesa i Moixent, província de València. Expedient: ATLINE /2009/207/46. [2010/1540]
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions al carrer Mallorca, 46406 València, c/ Menorca, de 2 d'abril de 2009 davant del Servici Territorial d'Energia de València, pel qual sol·licita que se li concedisca autorització administrativa per a la construcció del segon dels tres trams i de l'actuació complementària de la línia elèctrica a 132 kV, D/C, entrada/eixida en la ST Moixent de la línia elèctrica a 132 kV ST l'Alcúdia - ST l'Olleria - ST Alcoi, en el termes municipals de l'Alcúdia de Crespins, Canals, Montesa i Moixent, província de València, s'aprove el projecte d'annex de modificació i es declare, en concret, la seua utilitat pública. (ATLINE/2009/207/46)
Al mencionat escrit s'adjunta el projecte d'annex de modificació per a l'execució de l'esmentada instal·lació, firmat pel tècnic competent i visat pel col·legi oficial corresponent de 12 de març de 2009.
Vist que la presentació de la referida sol·licitud i tal com consta en els antecedents del projecte que s'acompanya, està motivada per l'informe desfavorable de l'empresa Enagás per interferir en l'execució de l'estació de compressió de Montesa (entre els suports núm. 1 i núm. 4), així com per la modificació de la ubicació del suport núm. 51 de final de línia, conseqüència del canvi d'ubicació i orientació de la ST Moixent.
Vist que com a antecedent consta la resolució esta Direcció General d'Energia de 4 de desembre de 2008, per la qual s'autoritza administrativament a Iberdrola Distribución Eléctrica, SAU, la construcció de dos dels tres trams (primer i tercer) de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia - ST l'Olleria - ST Alcoi, en els termes municipals de l'Alcúdia de Crespins, Montesa, Vallada i Moixent, província de València, s'aprova el projecte d'execució i es declara, en concret, la seua utilitat pública (ATLINE/2007/826/46).
Vist que en la resolució anteriorment esmentada figura com a resultant que amb data 8 d'abril de 2008 el cap de servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge, va contestar la consulta efectuada pel Servici Territorial d'Energia de València respecte a la necessitat de Declaració d'Impacte Ambiental del projecte anteriorment referit, que la traça proposada per a la línia projectada s'ajusta al traçat i a la franja de protecció elèctrica prevista en el projecte de connexió del curs davall del riu Xúquer amb el tram V de la conducció Xúquer-Vinalopó i expressament prevista en la Declaració d'Impacte Ambiental d'este amb data 8 de maig de 2006, de la Secretaria General per a la Prevenció de la Contaminació i el Canvi Climàtic del Ministeri de Medi Ambient i Medi Rural i Marí.
Vist que consta en el present expedient la contestació de la Direcció General de Qualitat i Avaluació Ambiental del Ministeri de Medi Ambient i Medi Rural i Marí de 20 de març de 2009, per la qual s'informa que la modificació proposada de la línia elèctrica d'alta tensió per a subministrament a l'estació de bombament de Moixent no implica cap nou impacte ambiental significatiu respecte al traçat projectat i, per tant, no es troba inclòs en els annexos I i II del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 19 d'octubre de 2009, en el Diari Oficial de la Comunitat Valenciana de 22 d'octubre de 2009 i en el periòdic ABC de 22 d'octubre de 2009, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb els articles 52 i 53 de la Llei 54/1997, de 27 de desembre, del Sector Elèctric.
D'acord amb la documentació que està en l'expedient, no s'han presentat al·legacions a la mencionada sol·licitud.
Vist que, de conformitat amb el mencionat Decret 88/2005, es va traslladar als ajuntaments de l'Alcúdia de Crespins, Canals, Montesa i Moixent, de la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, modificat per l'article 72 de la Llei 16/2008, de 22 de desembre, pel qual se sol·licita un informe sobre l'adaptació del projecte al planejament urbanístic que siga d'aplicació.
Una vegada transcorregut el termini conferit, no figura en l'expedient contestació a les mencionades peticions per part de l'Ajuntament de l'Alcúdia de Crespins i l'Ajuntament de Canals, a pesar de la reiteració de la sol·licitud efectuada pel Servici Territorial d'Energia.
- L'Ajuntament de Montesa va remetre l'informe sol·licitat, amb indicació que les parcel·les sobre les quals discorre el nou traçat s'adapten al planejament vigent i que no hi hi ha motiu d'oposició al projecte ni condicions tècniques que prescriure referent a este.
- Per la seua banda, l'Ajuntament de Moixent va remetre igualment l'informe sol·licitat, en el qual s'indica que no s'ha modificat el tram comprés entre els suports 47, 48 i 49, els quals transcorren per una zona urbanitzable industrial, i l'Ajuntament ha sol·licitat el canvi de traçat, i que no és compatible amb l'ordenament urbanístic vigent en este emplaçament, per la qual cosa no es pot atorgar la llicència municipal de la línia.
Traslladats els referits informes la peticionària contesta:
- Respecte a l'Ajuntament de Montesa, dóna la seua conformitat amb este.
- Quant a l'Ajuntament de Moixent, manifesta que el projecte sobre el qual se sol·licita l'informe no inclou els suports mencionats per l'Ajuntament, i que la variació del traçat proposat per l'Ajuntament respecte d'estos suports, ja va ser arreplegada i acceptada en l'alçament d'actes prèvies a l'ocupació (Expedient JUEXPR/2009/2) amb data 1 de juny de 2009.
L'escrit de contestació va ser remés a l'Ajuntament de Moixent, a fi de manifestar la seua conformitat o objeccions amb este, i una vegada transcorregut el termini conferit sense que figure en l'expedient cap contestació respecte d'això.
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, els oportuns condicionats, concretament als següents:
- Iberdrola Distribución Eléctrica, SAU, respecte a l'encreuament amb determinades línies elèctriques, sense que figure contestació a l'efecte a pesar de la reiteració efectuada pel Servici Territorial d'Energia.
- Telefónica, SA, manifesta que no posa cap inconvenient a l'execució de la instal·lació sempre que es complisquen les distàncies de seguretat en els encreuaments i paral·lelisme amb les seues canalitzacions.
- Confederació Hidrogràfica del Xúquer ha remés l'informe per mitjà del qual manifesta que ja que no han variat les característiques bàsiques de l'obra que va ser autoritzada per eixe organisme de conca i una vegada comprovat que és adequat el dimensionament dels diversos elements projectats, resol autoritzar la sol·licitud efectuada de conformitat amb les condicions particulars i generals que s'inclouen en el mencionat informe.
- Ministeri de Foment. Demarcació de Carreteres de l'Estat, consta un primer informe desfavorable en haver transcorregut el termini conferit a l'empresa sol·licitant per a esmenar les deficiències i l'aportació de documentació sol·licitada sense haver-se omplit.
Els mencionats informes van ser traslladats a l'empresa peticionària, i es dóna la seua conformitat amb estos.
Respecte a l'emés pel Ministeri de Foment, l'empresa sol·licitant i després de l'entrega de la documentació requerida, va presentar escrit amb data 15 de desembre de 2009 davant de la Direcció General d'Energia, adjunta la còpia de la resolució d'autorització per a efectuar els encreuaments projectats amb l'autovia A-35, a l'altura del PK 40+500 en dos punts diferents, en els termes municipals de l'Alcúdia de Crespins i Montesa, amb els condicionats que s'hi inclouen, que són coneguts i acceptats per Iberdrola Distribución Eléctrica, SAU.
Vist que figura en l'expedient escrit presentat per l'empresa sol·licitant davant d'esta Direcció General d'Energia amb data 15/12/09, per mitjà del qual manifesta, respecte de la possible afecció de la instal·lació elèctrica projectada als béns i drets de l'empresa Enagás, que en el procediment ATLINE/2007/826/46, antecedent del que ara s'ha sol·licitat, va ser remesa la separata a la mencionada empresa, i s'ha rebut l'informe desfavorable que va motivar la supressió del tram entre el suport núm. 1 al suport núm. 4, i motiva la confecció del projecte que ara se sotmet a aprovació i que evita qualsevol afecció a les instal·lacions d'Enagás, i es considera per part d'Iberdrola Distribución Eléctrica, SAU, que s'han tingut en compte les distintes afeccions existents, les quals han sigut traslladades convenientment.
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és la dotació de subministrament elèctric a l'estació de bombament situada a Moixent, promoguda per Acuajúcar, així com per a la previsió de consums i necessitat demanda d'energia que puguen realitzar-se des dels municipis pròxims a la seua zona d'influència.
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i drets afectats.
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.
Atés que el projecte disposa d'una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, modificada per l'article 72 de la Llei 16/2008, de 22 de desembre.
Atés que l'article 40.3 de la Llei 54/1997, de 27 de novembre, del Sector Elèctric establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, modificada per l'article 72 de la Llei 16/2008, de 22 de desembre, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Autoritzar administrativament a Iberdrola Distribución Eléctrica, SAU, la construcció del segon dels tres trams i l'actuació complementària de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, en els termes municipals de l'Alcúdia de Crespins, Montesa i Moixent, província de València, amb les característiques que a continuació s'exposen:
- Tram 2 de 3:
· Suport inicial: núm. 1(existent).
· Suport final: núm. 4 (existent).
· Longitud: 1.095 m.
· Termes municipals: l'Alcúdia de Crespins, Canals i Montesa.
- Actuació complementària:
· Suport inicial: núm. 50 (existent).
· Suport final: núm. 51 és de nova ubicació. El suport núm. 51 original s'ha eliminat.
· Longitud: 279 m.
· Termes municipals: Moixent.
- Tensió nominal: 132 kV (1ª categoria).
- Tipologia constructiva: aèria.
Potència màxima que cal transportar: 131 MVA, per circuit.
- Nombre de circuits: dos.
- Conductors: cables d'alumini-acer, de 281,1 mm² de secció total, tipus LA-280 (Hawk).
- Cables de terra: en tota la seua longitud portarà un cable de terra del tipus ARLE-53 de secció 52,9 mm², i OPGW-15-80 de secció 118,3 mm², d'acer galvanitzat i fibra òptica incorporada.
- Aïllament: cadena d'aïlladors de compòsit tipus U120AB132P, nivell de tensió 130 kV i longitud total 1.390 mm.
- Suports: metàl·lics, constituïts per perfils angulars de costats iguals galvanitzats en calent, d'acer S355J0 i S275JR, organitzats en forma de gelosia doble. Forma troncopiramidal des de la seua base al braç inferior, prismàtica des d'este al superior i dos pals metàl·lics en la part superior per al cable de terra.
- Preses de terra: sistema mixt de piques i anelles.
- Pressupost total del projecte: 409.249,97 euros.
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar el projecte d'execució firmat pel tècnic competent i visat pel col·legi oficial corresponent al 12 de març de 2009, i sotmetre'l a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de dos mesos des de l'ocupació real de les finques afectades. Amb anterioritat a l'acabament del dit termini Iberdrola Distribución Eléctrica, SAU, podrà sol·licitar la seua ampliació per mitjà de sol·licitud motivada davant d'esta Direcció General.
3. El titular donarà compte de la terminació de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit pel tècnic facultatiu competent, que acredita que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
4. En el cas que per a finalitzar l'execució de la instal·lació objecte del projecte, es requerisca posar una part d'esta en tensió, haurà de ser sol·licitat al Servici Territorial d'Energia de València, que establirà, si és el cas, les condicions que se li apliquen. No obstant això, transcorreguts dos mesos des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.
7. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 18 de desembre de 2009.- El director general d'Energia: Antonio Cejalvo Lapeña.